หมู่เกาะฮาวาย

หมู่เกาะฮาวายเป็นกลุ่มเกาะที่ประกอบด้วย 8 เกาะใหญ่, อะทอลล์, เกาะเล็ก ๆ และภูเขาใต้ทะเลในมหาสมุทรแปซิฟิกเหนือ ทอดตัวยาวเป็นระยะทาง 2,400 กิโลเมตรจากเกาะฮาวายทางตอนใต้ไปถึงอะทอลล์เคอร์ทางตอนเหนือ ในอดีตชาวยุโรปและชาวอเมริกันเรียกกลุ่มเกาะนี้ว่า"หมู่เกาะแซนวิช"อันเป็นชื่อที่เจมส์ คุกตั้งให้เพื่อเป็นเกียรติแก่จอห์น มอนทากิว เอิร์ลที่ 4 แห่งแซนด์วิช ปัจจุบันเรียกชื่อว่าหมู่เกาะฮาวายตามชื่อของเกาะที่ใหญ่ที่สุดในกลุ่มเกาะนี้

การปกครองแบบราชาธิปไตยฮาวายถูกล้มล้างใน ค.ศ. 1893 ทำให้เกาะอยู่ภายใต้การปกครองแบบสาธารณรัฐและถูกผนวกเข้าเป็นส่วนหนึ่งของสหรัฐใน ค.ศ. 1898 ปัจจุบันรัฐฮาวายและพื้นที่ของกลุ่มเกาะเกือบทั้งหมดเป็นรัฐของสหรัฐ (รวมถึงหมู่เกาะฮาวายตะวันตกเฉียงเหนือซึ่งเป็นเกาะที่ไม่มีคนอยู่อาศัย) ยกเว้นมิดเวย์อะทอลล์ซึ่งเป็นหมู่เกาะและดินแดนห่างไกลที่ไม่มีหน่วยงานปกครองภายในสหรัฐ

หมู่เกาะฮาวายเป็นยอดของเทือกเขาใต้ทะเลที่เรียกว่าเทือกเขาใต้ทะเลฮาวาย–เอมเพอเรอะซึ่งเกิดจากกิจกรรมทางภูเขาไฟและจุดร้อน เกาะนี้อยู่ห่างจากชายฝั่งทวีปที่ใกล้ที่สุด 3,000 กิโลเมตรMacdonald, Abbott, and Peterson, 1984

 เกาะและปะการัง 
หัวข้อเรื่องการตั้งถิ่นฐานครั้งแรกบนหมู่เกาะนี้ยังเป็นที่ถกเถียง แต่มีหลักฐานทางโบราณคดีบ่งบอกถึงการตั้งถิ่นฐานในช่วง ค.ศ. 124

เจมส์ คุก พบเกาะนี้ครั้งแรกในวันที่ 18 มกราคม ค.ศ. 1778 พร้อมตั้งชื่อให้ว่า "หมู่เกาะแซนวิช" เพื่อเป็นเกียรติแก่จอห์น มอนทากิว เอิร์ลที่ 4 แห่งแซนด์วิชตำแหน่งที่ปรึกษาใหญ่รัฐบาลด้านกิจการราชนาวีหนึ่งในผู้สนับสนุนเขา ชื่อนี้ถูกใช้ต่อจนถึงทศวรรษที่ 1840 เมื่อชื่อท้องถิ่นอย่าง "ฮาวาย" เริ่มมีความสำคัญขึ้น

หมูเกาะฮาวายมีพื้นที่รวมประมาณ 16,636.5 ตารางกิโลเมตร (ไม่รวมมิดเวย์อะทอลล์) เกาะและเกาะเล็กเหล่านี้รวมกันเป็นรัฐฮาวาย รัฐที่ 50 ของสหรัฐ

 เกาะหลัก 
 เกาะ ชื่อเล่น ขนาด (ตร.กม.) ประชากร(ค.ศ. 2010) ความหนาแน่น (คน : ตร.กม.) จุดสูงสุด ความสูง อายุ (ล้านปีก่อน)Blay, Chuck, and Siemers, Robert. Kauai‘’s Geologic History: A Simplified Guide. Kaua‘i: TEOK Investigations, 2004. . (Cited in ) ที่ตั้ง ฮาวาย The Big Island 1 10,432.5 185,079 4 17.7407 ภูเขาไฟเมานาเคอา 1 0.4  เมาวี The Valley Isle 2 1,883.4 144,444 2 76.692 ภูเขาไฟฮาเลอาคาลา 2 1.3–0.8  โอวาฮู The Gathering Place 3 1,545.4 953,207 1 616.78 คาอาลา 5 3.7–2.6  คาไว The Garden Isle 4 1,430.5 66,921 3 46.783 คาไวคีนี 3 5.1  โมโลไก The Friendly Isle 5 673.4 7,345 5 10.9074 คามาคุ 4 1.9–1.8  ลาไน The Pineapple Isle 6 363.9 3,135 6 8.615 ลาไนฮาเล่ 6 1.3  นีเฮา The Forbidden Isle 7 180.0 170 7 0.944 พานิเอา 8 4.9  คาโฮโอลาวี The Target Isle 8 115.5 0 8 0 ปูโมโลอานุย 7 1.0 
เกาะหลัก 8 เกาะของรัฐฮาวาย (บางเรียกเกาะฮาวายวินด์เวิร์ด) อยู่ในตารางนี้ทั้งหมด เกาะทั้งหมดนอกจากเกาะคาโฮโอลาวีล้วนมีคนอาศัยอยู่

 อ้างอิง 

 ข้อมูลเพิ่มเติม 

 An integrated information website focused on the Hawaiian Archipelago from the Pacific Region Integrated Data Enterprise (PRIDE).
 Macdonald, G. A., A. T. Abbott, and F. L. Peterson. 1984. Volcanoes in the Sea: The Geology of Hawaii, 2nd edition. University of Hawaii Press, Honolulu. 517 pp.
 The Ocean Atlas of Hawai‘i  – SOEST at University of Hawaii.


หมวดหมู่:เกาะในรัฐฮาวาย
หมวดหมู่:กลุ่มเกาะในมหาสมุทรแปซิฟิก
ฮ
หมวดหมู่:สมุทรศาสตร์กายภาพ
หมวดหมู่:กลุ่มเกาะในเขตโอเชียเนีย
ฮ